Eimuri (Ādažu pagasts)
Šis raksts ir par apdzīvotu vietu Ādažu pagastā. Par citām jēdziena Eimuri nozīmēm skatīt nozīmju atdalīšanas lapu. Eimuri ir ciems Ādažu novada Ādažu pagastā, izvietojies pagasta rietumu daļā, 6 km no novada un pagasta centra Ādažiem un 28 km no Rīgas. Netālu no Eimuriem atrodas Ādažu lidlauks. Latvijas PSR laikā Eimuros, Briljantu ielā, atradās bijusī kolhoza "Ādaži" paraugsaimniecība-govju ferma "Briljanti". Mūsdienās tās teritorijā un tās tuvumā darbojas munīcijas ražotājs "Dupleks D", alus darītavas Labietis un Ārpus, kā arī citi uzņēmumi.